ศิลปินจาก 19 ประเทศทั่วโลกร่วมสร้างสรรค์ผลงานศิลปะที่วิทยาลัยเพาะช่าง มุ่งหวังส่งเสริมศักยภาพการเรียนการสอนด้านศิลปกรรมไทยสู่มาตรฐานสากล
ศิลปินจาก 19 ประเทศทั่วโลกร่วมสร้างสรรค์ผลงานศิลปะที่วิทยาลัยเพาะช่าง มุ่งหวังส่งเสริมศักยภาพการเรียนการสอนด้านศิลปกรรมไทยสู่มาตรฐานสากล  นายกฤษศญพงษ์ ศิริ ปลัดกระทรวงวัฒนธรรม กล่าวว่า กระทรวงวัฒนธรรมได้ร่วมกับวิทยาลัยเพาะช่างจัดโครงการสัมมนาเชิงปฏิบัติการทางทัศนศิลป์และนิทรรศการศิลปะนานาชาติ  ซึ่งถือเป็นการจัดงานปีที่ 15  โดยปีนี้มีศิลปินจากนานาประเทศเข้าร่วมกิจกรรมจำนวน 140 คนจาก 19 ประเทศ อาทิ ออสเตรเลีย บราซิล จีน เยอรมนี ลาว ปากีสถาน รวมถึงศิลปินแห่งชาติของไทย ตลอดจนศิลปินและคณะอาจารย์ ศิษย์เก่าของวิทยาลัยเพาะช่าง มาร่วมสร้างสรรค์ผลงานศิลปกรรมอันทรงคุณค่าเป็นการแลกเปลี่ยนการทำงานระหว่างศิลปินไทยและต่างชาติที่มีวิถีวัฒนธรรมที่แตกต่างกัน รวมทั้งส่งเสริมการเรียนการสอนด้านศิลปกรรมไทยในระดับอุดมศึกษาให้ได้มาตรฐานสากล โดยการจัดกิจกรรมครั้งนี้ยังเป็นเวทีกลางดึงดูดให้ศิลปินจากทั่วโลกได้มาจัดแสดงผลงานศิลปกรรมนำมาจัดแสดงยังหอศิลปวัฒนธรรมร่วมสมัยถนนรัชดาภิเษกที่จะมีการเปิดตัวอย่างยิ่งใหญ่ในปีหน้านายกมล ทัศนาญชลี ศิลปินแห่งชาติสาขาทัศนศิลป์ กล่าวว่า จากการที่วิทยาลัยเพาะช่างเป็นสถาบันการศึกษาศิลปกรรมแห่งแรกของไทยเป็นที่ยอมรับด้านการผลิตศิลปินทั้งในระดับชาติและระดับโลก การจัดกิจกรรมดังกล่าวทำให้เด็กและเยาวชนในสถาบันการศึกษาต่างๆ ได้เข้ามาศึกษาดูงานและเห็นศักยภาพงานศิลปะที่สามารถสู่อาชีพที่มั่นคง อีกทั้งยังการจัดงานแต่ละปียังได้รับความสนในจากเครือข่ายศิลปินทั่วโลกมาร่วมกิจกรรมเพิ่มมากขึ้น ทั้งนี้ผู้สนใจสามารถเข้าชมการสร้างสรรค์ผลงานและนิทรรศการศิลปกรรมได้ที่วิทยาลัยเพาะช่างจนถึงวันที่ 2 กุมภาพันธ์นี้